EkBass/fiwiki-20250220-pages-articles huggingface dataset:
Elokuvateollisuus

Elokuvateollisuus on elokuvantekoa, johon kuuluvat kaupallisesti elokuvia tekevät henkilöt ja yritykset. Elokuvateollisuus sisältää tekniset ja kaupalliset instituutiot eli tuotantoyhtiöt, elokuvastudiot, elokuvauksen, animaation, tuotannon, käsikirjoittamisen, esi- ja jälkituotannon, elokuvajuhlat, elokuvien jakelun ja näyttelijät. Elokuvateollisuus kattaa kaikki henkilöt, jotka osallistuvat lavastamiseen tai kuvaamiseen, joissa tehdään elokuvia, televisio-ohjelmia, dokumentteja tai mainoksia. Se kattaa kaikki jakelumuodot filmistä digitaalisiin muotoihin. Elokuvateollisuus ei kata henkilöitä, jotka ottavat valokuvia tai kuvaavat henkilökohtaiseen epäkaupalliseen käyttöön tai julkiseen esitykseen. Ennen elokuvateollisuuden syntyä projektori, sen käyttäjä ja esitettävä lyhytfilmi olivat yksi kokonaisuus. Noin vuodesta 1897 alkaen projektoreita ja filmejä myytiin erikseen kiertäville esittäjille, jotka siirtyivät paikasta toiseen kun uutuudenviehätys yhdessä kohteessa väheni. Esittäjät ostivat kertaluontoisia lyhytfilmejä ja koostivat niistä esityksiä, joihin liittyi kerrontaa, ääniefektejä ja musiikkia, joka oli varhaista muotoa editoinnille ja esittäjät olivat varhaisia ohjaajia. == Katso myös == * Viihdeteollisuus * Independent- elokuva == Lähteet == *
Herralan koulu

Herralan koulu on Ilmajoen kirkonkylässä sijaitseva peruskoulu. Se perustettiin Ilmajoen ensimmäisenä kansakouluna vuonna 1860. Koulussa on luokat 1–6. Herralan koulu avattiin 19. elokuuta 1860. Oppilaita oli tuolloin 65, joista poikia oli 42 ja tyttöjä 23. Se oli Ilmajoen ainoa kansakoulu 25 vuoden ajan Västilän koulun avaamiseen saakka. Ilmajoelle vuonna 1924 perustettu oppikoulu toimi osittain Herralan koulussa vuokratiloissa muutaman vuoden ajan. Vuonna 1987 Herralan ja Palonkylän koulupiirit palautettiin yhdeksi Keskikunnan koulupiiriksi. Herralan koulun vanhan puurakennuksen lähelle rakennettiin arkkitehti Into Pyykön suunnittelema kaksikerroksinen tasakattoinen koulurakennus vuosina 1959–1960. Uusin laajennusosa valmistui 2020-luvun alussa. == Lähteet == Luokka:Ilmajoen peruskoulut
Fabio Wibmer

Fabio Wibmer (s. 30. kesäkuuta 1995 Kals am Großglockner) on itävaltalainen pyöräilijä, stunttimies ja tubettaja, joka harjoittelee pääasiassa katuajoja sekä alamäkiajoa. Hänet tunnetaan parhaiten nettivideoista, jotka ovat verrattavissa Danny MacAskillin videoihin. Häntä sponsoroi energiajuomayhtiö Red Bull. Hän voitti maastopyöräilyn kansalliset mestaruuskilpailut vuonna 2016 ja on myös osa SICKia! Wibmerin kanavalla on tammikuussa 2024 yli 7,7 miljoonaa tilaajaa ja 1,5 miljardia katselukertaa. == Lähteet == Luokka:Itävaltalaiset pyöräilijät Luokka:Vuonna 1995 syntyneet Luokka:Elävät henkilöt
Christian Theodor Holtfodt

Christian Theodor Holtfodt (17. lokakuuta 1863 Kristiania – 24. helmikuuta 1930 Aker) oli norjalainen kenraali ja Venstren poliitikko. Hän toimi Norjan puolustusministerinä vuosina 1914–1919. ==Lähteet== ==Aiheesta muualla== Luokka:Norjan puolustusministerit Luokka:Norjalaiset kenraalit Luokka:Vuonna 1863 syntyneet Luokka:Vuonna 1930 kuolleet
Rudolf Peersen

Rudolf Elias Peersen (28. huhtikuuta 1868 Kristiansand – 5. helmikuuta 1949 Kristiansand) oli norjalainen juristi ja Venstren poliitikko. Hän istui suurkäräjillä vuosina 1913–1918 ja 1930–1936 sekä toimi Norjan puolustusministerinä vuonna 1919. Vuosina 1938–1940 ja 1945 hän oli Kristiansandin pormestari. ==Lähteet== ==Aiheesta muualla== Luokka:Norjan puolustusministerit Luokka:Norjan pormestarit Luokka:Norjalaiset juristit Luokka:Kristiansand Luokka:Vuonna 1868 syntyneet Luokka:Vuonna 1949 kuolleet
Vikebladet Vestposten

Vikebladet Vestposten (edeltäjät 1929–1989 Vestposten ja 1973–1989 Vikebladet) on norjalainen vuonna 1989 perustettu paikallislehti, jonka kotikunta on Ulstein. Se ilmestyy kolmesti viikossa ja kuuluu Polaris Media -konserniin. Lehti muodostui, kun Vestposten yhdistyi vuonna 1989 Vikebladet-lehden kanssa. Vikebladet in Ulstein.jpg|Lehden toimitus Ulsteinissa. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Ulstein
Rinat Fahretdinov

Rinat Rjašitovitš Fahretdinov (, , s. 28. syyskuuta 1991 Saransk) on tataaritaustainen venäläinen vapaaottelija, joka on kilpaillut UFC:ssä vuodesta 2021. Fahretdinov tunnetaan tehokkaasta ”giljotiinikuristus”-liikkeestään. == Lähteet == Luokka:Venäläiset vapaaottelijat Luokka:Vuonna 1991 syntyneet Luokka:Elävät henkilöt
Renwez

Renwez on kunta Pohjois-Ranskassa Ardennesin departementissa Grand Estin alueella. Se sijaitsee noin 15 kilometriä Charleville-Mézièresin kaupungista luoteeseen. pienoiskuva|vasen|Notre-Damen kirkko Notre-Damen kirkko on rakennettu 1300-luvulla. Vuonna 1478 kirkko tuhoutui burgundilaisten hyökkäyksessä. Tuolloin koko kylä sytytettiin tuleen, ja myös kirkko paloi maan tasalle mukanaan paikalliset talonpojat, jotka olivat hakeneet sieltä turvapaikkaa. Porcienin kreivi Philippe I de Croÿ rakennutti kirkon uudelleen 1400-luvun lopulla ja 1500-luvun alussa. Renwezin metsämuseo (Musée de la Forêt de Renwez) on 11 hehtaarin alueella sijaitseva museo, missä voi tutustua metsätalouteen ja ardennilaisten esi-isien elämään metsän keskellä. ==Lähteet== ==Aiheesta muualla== Luokka:Ardennesin kunnat
Terhi Lehtonen

Terhi Lehtonen on suomalainen EU-virkamies ja poliittinen taustavaikuttaja. Lehtonen on työskennellyt hallituskaudella 2019–2023 vihreiden ilmasto- ja ympäristöministereiden Krista Mikkonen, Emma Kari ja Maria Ohisalo valtiosihteerinä. Ennen valtiosihteerin pestiä Lehtonen työskenteli Brysselissä yli 20 vuoden ajan ympäristö- ja ilmastoasioiden parissa. Lehtonen on toiminut vuosina 2001-2003 europarlamentaarikko Heidi Hautalan toimistopäällikönä, europarlamentin vihreiden ympäristöpoliittisena neuvonantajana 14 vuoden ajan 2004–2018 sekä Euroopan komission ilmastopääosastolla kansainvälisiin neuvotteluihin liittyivssä tehtävissä vuosina 2018–2019. Lehtonen oli perustamassa Turun ja Varsinais-Suomen Eurooppa-toimistoa vuonna 1988 ja työskenteli toimistossa vuoteen 2001 saakka. Lehtonen on työskennellyt Suomen Brysselin suurlähetystössä harjoittelijana vuonna 1997 sekä vuoden 1999 EU-puheenjohtajakauden avustajana. == Lähteet == Luokka:Suomalaiset EU-virkamiehet Luokka:Suomalaiset valtiosihteerit Luokka:Vihreän liiton poliitikot Luokka:Elävät henkilöt Luokka:Syntymävuosi puuttuu
Osteopetroosi

Osteopetroosi on harvinainen perinnöllinen sairaus, jossa luut kasvavat liian tiheiksi. Tämä johtaa lisääntyneeseen murtumaherkkyyteen. Lisäksi luut voivat olla normaalia suuremmat ja epämuodostuneet. Muutokset kallon koossa ja tiheydessä voivat johtaa sokeutumiseen, kuuroutumiseen tai kasvohalvaukseen. == Lähteet == == Aiheesta muualla == * Kyoto Encyclopedia of Genes and Genomes (KEGG): Osteopetrosis Luokka:Luuston sairaudet
Loukkola

Loukkola on sukunimi, joka on muun muassa seuraavilla suomalaisilla henkilöillä: * Jaakko Loukkola (1987–2023), näyttelijä, muusikko ja ohjaaja * Marjo Loukkola (o.s. Multasuo, 1977–2014), maastohiihtäjä
Saariaho

Saariaho on sukunimi, joka on muun muassa seuraavilla suomalaisilla henkilöillä: * Jaakko Saariaho (1877–1951), poliitikko, kansanedustaja (Nuorsuomalaiset), opettaja ja kirjakauppias * Kaija Saariaho (o.s. Laakkonen, 1952–2023), säveltäjä * Kerttu Saariaho (o.s. Marjala, 1918–2004), posliinitaiteilija * Matti Saariaho (1930–2001), kirjailija * Urho Saariaho (1911–1981), poliitikko, kansanedustaja (Kokoomus), seiväshyppääjä ja sosiaalineuvos
MUMPS

MUMPS (Massachusetts General Hospital Utility Multi-Programming System) tai M on ohjelmointikieli, joka kehitettiin 1960-luvulla Massachusetts General Hospitalin käyttöön. MUMPS on proseduraalinen, tulkattu ohjelmointikieli, jonka erikoisuus on kieleen kiinteästi liittyvä ei- relaatiotietokantajärjestelmä. Kielen ominaisuuksia on hyvä merkkijonojen käsittely ja moniulotteiset assosiaatiotaulut. Merkkijonoja voi ajaa ohjelmakoodina. Muuttujille ei ole tyypitystä, vaan niitä käytetään automaattisesti merkkijonoina tai lukuina. Ohjelmointikielessä on myös monen käyttäjän ja moniajon tuki. MUMPS suunniteltiin siirrettävyyttä varten ja tietokantoja voi siirtää eri toteutusten välillä, sillä ne ovat pelkkää tekstiä. Varhaiset MUMPS-toteutukset PDP-11:lle ja IBM PC:lle olivat kokonaisia käyttöjärjestelmiä. Myöhemmät ajetaan normaalin käyttöjärjestelmän alla. MUMPSia on historiallisesti käytetty lähinnä tekstipohjaiselta komentoriviltä. 1990-luvulla MUMPS-järjestelmiin lisättiin esim. ODBC-tuki. Micronetics Design Corporation on kehittänyt MUMPSista OLE-kontrollerin ja lisäsi 1997 web-tuen ja pääsyn MUMPS-tietokantoihin Javasta. MUMPSia käytetään historiallisista syistä lähinnä sairaaloiden potilastietojärjestelmissä Yhdysvalloissa ja Suomessa (Apotti). Toisaalta kieltä on käytetty myös pankkien sovelluksissa. Kielellä on toteutettu myös järjestelmiä varustamojen ja kuljetusyritysten käyttöön, erilaisia lipunvaraus- ja paikanvaraus- ja jäsentenhallintajärjestelmiä. MUMPSin kehittivät Neil Pappalardo, Robert Greenes ja Curt Marble Harvard Medical Schoolista Massachusettsin yleisen sairaalan G. Octo Barnettin johtamassa tietokonelaboratoriossa Bostonissa vuosien 1966-1967 välillä DEC:in PDP-sarjan minitietokoneille. MUMPS kehitettiin Yhdysvaltain liittovaltion rahoituksella, joten se julkaistiin public domainiin.https://www.sciencedirect.com/science/article/abs/pii/0010480969900123?via%3Dihub https://pubmed.ncbi.nlm.nih.gov/11697375/ MUMPS-teknologian liikevaihto oli vuonna 1991 maailmanlaajuisesti miljardi dollaria. Kielen toteutuksia oli saatavissa kahdeltatoista yhtiöltä. MUMPS on standardoitu standardissa ANSI X11.1-1995.M Technology and MUMPS Language FAQ, Part 1/2, Gardner S. Trask III, 1997, comp.lang.mumps ==Lähteet== Luokka:Ohjelmointikielet Luokka:Vuoden 1967 ohjelmistot
Helgelandin käräjäoikeus

Helgelandin käräjäoikeus (norj. Helgeland tingrett) on yksi Norjan 23 käräjäoikeudesta ja kuuluu Hålogalandin laamanninoikeuden alaisuuteen. Se perustettiin vuonna 2021 yhdistämällä aiemmat Alstahaugin, Brønnøyn ja Ranan käräjäoikeudet. Käräjäoikeudet toimipisteet sijaitsevat Brønnøysundissa, Mo i Ranassa ja Sandnessjøenissä. ==Tuomiopiiri== Käräjäoikeuden tuomiopiiri koostuu seuraavista kunnista: * Alstahaug * Bindal * Brønnøy * Dønna * Grane * Hattfjelldal * Hemnes * Herøy * Leirfjord * Lurøy * Nesna * Rana * Sømna * Træna * Vefsn * Vega * Vevelstad ==Lähteet== ==Aiheesta muualla== * Käräjäoikeuden verkkosivut Luokka:Norjan käräjäoikeudet
Pyhä Hallvard

Hallvard Vebjørnsson eli Pyhä Hallvard (n. 1020 – 1043) on norjalainen pyhimys. Tarun mukaan hän kuoli vuonna 1043 nuolen osumaan pelastaessaan raskaana olevaa naista, jonka kimppuun oli käyty Drammenvuonossa. Hallvardin ruumis upotettiin vuonoon myllynkivi kaulassa, mutta se nousi myöhemmin kellumaan painosta huolimatta. Hänet haudattiin ensin Lieriin ja pyhäinjäännökset siirrettiin ensimmäiseen Oslon tuomiokirkkoon 1100-luvulla. Hallvard on edelleen Oslon suojelupyhimys ja häntä juhlitaan vuosittain 15. toukokuuta. Oslo komm.svg|Pyhä Hallvard Oslon vaakunassa. Sentrum, Oslo, Norway - panoramio (18).jpg|Pyhä Hallvard Oslon kaupungintalon seinässä. ==Lähteet== ==Aiheesta muualla== Luokka:Norjalaiset pyhimykset Luokka:Viikinkiaika Luokka:Oslo Luokka:1000-luvulla syntyneet Luokka:Vuonna 1043 kuolleet
Laihian baptistiseurakunta

Laihian baptistiseurakunta oli vuonna 1879 perustettu ja 1800-luvun lopulla toiminut baptistiseurakunta Laihialla. Jurvan baptistiseurakunnan tavoin baptismi saapui Laihialle vuonna 1878 purmolaisen Henrik Naarsin ja kortesjärveläisen Anders Lillirsin toimesta. Naars osasi suomea ja hänen julistustyönsä johti seurakunnan perustamiseen vuonna 1879. Perustamiskokouksessa oli läsnä 11 henkilöä. Laihian baptistiseurakunta toimi läheisessä yhteydessä Jurvan baptistien kanssa, joista muodostuikin Etelä- Pohjanmaan baptistien keskus. Laihian baptistit liittyivät eriuskolaislain astuessa voimaan 1889 Jurvan seurakuntaan.Edén 1931, s. 385Lohikko 2006, s. 29 Baptistit järjestivät Laihialla seuroja ja matkasaarnaajat kiersivät tunnettujen baptistien taloissa.Ikola 2004, s. 245–246 == Lähteet == * * * === Viitteet === Luokka:Laihian seurakunnat Luokka:Suomen entiset baptistiseurakunnat
Tapparan SM-sarjakausi 1965–1966

Kaudella 1965–1966 Tappara pelasi ykkösdivisioonassa (nyk. Mestis), tiputtuaan viime kaudella SM-sarjasta. Vaikka Tappara viime kauden huonoista peli suorituksista huolimatta putosi ykkösdivisioonaan, onnistui Tappara säilyttämään heidän huippu pelaajiaan joukkueessa, joka teki Tapparan nousu haaveista takaisin SM-sarjasn paremmat. Kaudella Tappara pelasi 14 ottelua ja voitti näistä 12 ja pelasi kaksi ottelua tasapeliin, yhteensä Tappara kerrytti 26 pistettä, joka riitti parempaan tulokseen kuin sarjan toisena olevan TP-V:n 23 pistettä, ja voitettuaan ykkösdivisioonaan, nousi Tappara takaisin SM- sarjaan. Tappara pelasi myös kaudella Suomen Cuppia, sijoittuen hopealle. == Suomen Cup == Suomen Cupin ensimmäisellä kierroksella Tappara sai vastaansa Jämsäkosken Ilveksen, Tappara voitti pelin helposti maalein 14-2. Toisella kierroksella vastaan tuli paikallisvastustaja Tampereen Ilves, Tappara voitti paikallispelin maalein 7-4. Kolmannella kierroksella vastaan tuli Rauman Säppi, ottelu päättyi Tapparan voittoon 6-1. Välierissä Tapparaa vastaan tuli Rovaniemen Palloseura, mutta Tappara eteni suoraan finaaleihin, sillä RoPS antoi Tapparalle luovutusvoiton. Finaaleissa vastaan tuli Lahden reipas. Tapparan ja Lahden reippaiden varsinainen peliaika päättyi tasatilanteessa kun maalit olivat 5-5, täten siirryttiin jatkoeriin. Suomen Cupissa jatkoeriä pelattiin 20 minuuttia ja erä ei katkennut vaikka olisi tullut maali. Tapparan ja Lahden reippaan peli saatiin päätökseen kun peliä oltiin jatkettu kahdella jatkoerällä, ottelu päättyi Lahden reippaan voittoon maalein 8-6. == Tapparan ottelut ykkösdivisioonassa == 1 Tappara-HPK(15-0) 2 TPV-Tappara(4-4) 3 Tappara-TuKV(23-1) 4 Hokki-Tappara(1-6) 5 PitT-Tappara(1-9) 6 Tappara- HTarmo(8-2) 7 Tappara-VehU(10-0) 8 VehU-Tappara(1-7) 9 Tappara-PitT(16-3) 10 Tappara-Hokki(8-3) 11 TuKV-Tappara(1-7) 12 HTarmo-Tappara(1-1) 13 Tappara- TPV(2-0) 14 HPK-Tappara(0-13) == Lähteet == 1965-66
Jouko Kallio (maanviljelysneuvos)

Jouko Kalervo Kallio (s. 9. syyskuuta 1939 Nivala) on suomalainen maanviljelijä ja osuustoimintavaikuttaja, joka on saanut maanviljelysneuvoksen arvonimen. Viitattu 7.6.2023. Kallion vanhemmat olivat maanviljelysneuvos Veikko Kallis Kallio, presidentti Kyösti Kallion poika, ja Maria Hautala. Hän avioitui 1964 Pirkko Maija Komun kanssa. Jouko Kallio kävi maamieskoulun ja valmistui maatalousteknikoksi Ahlmannin maanviljelysopistosta. Hän oli maanviljelijä Heikkilän tilalla Nivalassa 1967–1995 ja tilan omistaja 1973–1995. Kalliolla oli useita osuustoiminnallisia ja muita liike-elämän luottamustehtäviä, mukaan lukien Nivalan Osuuspankin hallintoneuvosto 1967–1994 ja sen puheenjohtajuus 1973–1994, Nivalan Osuuskaupan hallitus 1972–1983, Nivalan Osuusmeijerin hallitus 1972–1995 ja sen puheenjohtajuus 1973–1995 sekä Nivalan Leipä Oy:n hallituksen puheenjohtajuus 1974–1995. Kallion muita luottamustehtäviä olivat Osuuskunta Pohjolan Maidon hallitus 1980–1995 ja sen varapuheenjohtajuus 1982–1989 ja puheenjohtajuus 1990–1995, Valion rehuneuvottelukunnan puheenjohtajuus 1980–1993, hallintoneuvosto 1988–1992 ja hallitus 1992–1995 sekä Keski-Pohjanmaan Osuuskaupan hallintoneuvosto 1985–1988. Hän oli myös Suomen Maatalouden Laskentakeskus Oy:n hallituksessa 1986–1992, Normilk Oy:n hallituksen puheenjohtaja 1990–1993 ja Kuivamaito Oy:n hallintoneuvoston jäsen 1994–1995, samoin kuin useiden maa- ja kotieläintalousjärjestöjen johtoelinten jäsen. Maanviljelysneuvoksen arvonimen Kallio sai 1996. == Lähteet == Luokka:Suomalaiset maanviljelijät Luokka:Maanviljelysneuvokset Luokka:Suomalaiset osuustoimintaliikkeen vaikuttajat Luokka:Vuonna 1939 syntyneet Luokka:Elävät henkilöt
Parikkalan baptistiseurakunta

Parikkalan baptistiseurakunta on entinen baptistiseurakunta Parikkalassa. Seurakunta toimi vuosina 1872–1942 Parikkalan seurakunta oli Karjalan ensimmäinen baptistiseurakunta ja se perustettiin vuonna 1872.Lohikko 2006, s. 28–29Edén 1931, s. 65–67 Seurakunnassa oli 1920-luvulla voimakasta herätystä Antti Kormanon kaudella. Seurakunnan toiminta loppui toisen maailmansodan myötä. == Historia == Baptismi saapui Parikkalaan vuonna 1866, kun paikkakunnan luterilainen kirkkoherra John Hymander oli saanut käsiinsä Ruotsin baptistien Evangelist-lehden. Tämän seurauksena hän aloitti kirjeenvaihdon ruotsalaisen baptistisaarnaaja Anders Wibergin kanssa. Lokakuussa 1871 Hymander lähetti Tuomiokapituliin eroilmoituksensa ja matkusti kesäkuussa 1872 Ruotsiin baptistien konferenssiin. Täällä Hymander kastettiin yhdessä tyttärensä kanssa. Ruotsista palattuaan Hymander kastoi vaimonsa sekä muita uskoon tulleita. Tämän jälkeen he perustivat Parikkalan baptistiseurakunnan, jonka työ kuitenkin hiljeni Hymanderin kuollessa 1877. 1890-luvun lopulla (1898) seurakunnan toiminta kuitenkin jälleen elpyi ja siihen liittyi 16 jäsentä. Vuonna 1907 seurakunta ilmoitettiin Etelä-Suomen suomenkielisten baptistien piiriyhdistyksen jäseneksi. Antti Kormano muutti vaimonsa kanssa Parikkalaan vuoden 1919 lopulla ja hän piti kokouksia monissa Parikkalan kylissä. Vuoden 1920 alussa uutisoitiin sadan ihmisen uskoontulosta Parikkalassa ja kolmenkymmenen ihmisen kasteesta. Seurakunta keräsi varoja ompeluseuratyöllä ja Kormano antoi rakentaa talonsa yhteyteen seurakunnan rukoushuoneen. Talo sijaitsi lähellä Tiviän pysäkkiä ja sinne pääsi helposti junalla.Lohikko 2006, s. 77–78 Parikkalan baptistiseurakunnan työ loppui 1940-luvulla toisen maailmansodan myötä.Lohikko 2006, s. 117 == Katso myös == * Baptismi Suomessa * Suomen Baptistikirkko == Lähteet == * * === Viitteet === Luokka:Parikkala Luokka:Suomen entiset baptistiseurakunnat
Vaajakosken Uimaseura

Vaajakosken uimaseura (VaajUS) on Vaajakoskella Jyväskylässä sijaitseva uimaseura. Seura on perustettu Jyväskylän Maalaiskunnassa vuonna 1946. Seura harjoittelee pääasiassa Uimahalli Wellamossa ja keskittyy pääasiassa nuorten uintiharrastukseen ja kilpailemiseen.https://www.vaajus.net/index.htm ==Lähteet== Luokka:Suomalaiset uintiseurat Luokka:Jyväskyläläiset urheiluseurat Luokka:Vuonna 1946 perustetut urheiluseurat Luokka:Vaajakoski
Grupo Imagen

Grupo Imagen on meksikolainen mediayhtiö, joka on perustettu vuonna 1962. Grupo Imagen on Grupo Empresarial Ángelesin omistuksessa. == Aiheesta muualla == *Viralliset sivut Luokka:Televisioyhtiöt Luokka:Meksikolaiset viestintäyhtiöt Luokka:Monialayritykset
Batang Quiapo

Batang Quiapo on televisioyhtiö ABS-CBN:n esittämä filippiiniläinen draamasarja. Sen päärooleissa ovat Coco Martin ja Lovi Poe. ==Näyttelijät== == Aiheesta muualla == * Viralliset kotisivut * Luokka:Filippiiniläiset draamasarjat Luokka:2020-luvun televisiosarjat Luokka:ABS-CBN:n draamasarjat
Guatemalankalliandra

Guatemalankalliandra (Calliandra emarginata, syn. Calliandra tergemina var. emarginata) on hernekasvien (Fabaceae) heimoon ja kalliandrojen (Calliandra) sukuun kuuluva kasvilaji tai Calliandra tergemina-lajin muunnos. Guatemalankalliandra on ainavihanta pensas, joka kasvaa yhdestä kolmeen metriä korkeaksi. Sen lehdet ovat parilehdykkäisiä ja niissä on 0,5–3 cm pitkät ruodit. Lehdet ovat aluksi oransseja, mutta muuttuvat kehittyessään kirkkaanvihreiksi. Kukat sijaitsevat lehtihangoissa ja niissä on 1,5–3 cm pitkät kukkaperät. Kukat ovat väriltään kirkkaanpunaisia. Hedelmät ovat litteitä, 5–10 cm pitkiä ja noin 0,7 cm leveitä palkoja. Kussakin palossa on kuudesta kahdeksaan tummanruskeaa siementä. Siementen kypsyttyä palot halkeavat auki ja lennättävät siemenet useiden metrien päähän. Guatemalankalliandra kasvaa luontaisena Meksikosta Venezuelaan ulottuvalla alueella. Se kasvaa jokivarsien metsissä, laaksoissa ja vuorten rinteillä merenpinnan tasosta noin 1000 metrin korkeuteen asti. Guatemalankalliandraa voi kasvattaa koristekasvina, ja tropiikissa se kukkii lähes ympäri vuoden. Sitä lisätään siemenistä, joita tulee pitää ennen istutusta yhden vuorokauden ajan vedessä. Siemenet istutetaan hiekkaiseen sekä runsashumuksiseen maahan ja kasvupaikan lämpötilan tulee olla +20°C – +24°C. Siementen itäminen vie yhdestä kolmeen viikkoa ja kasvi alkaa kukkia kaksivuotiaana. == Lähteet == Luokka:Hernekasvit Luokka:Pensaat
Darna (vuoden 2022 televisiosarja)

Darna on televisioyhtiö ABS-CBN:n esittämä filippiiniläinen draamasarja. Sen päärooleissa ovat Jane de Leon, Joshua Garcia, Janella Salvador, Paolo Gumabao ja Zaijan Jaranilla. ==Näyttelijät== == Aiheesta muualla == * Viralliset kotisivut * Luokka:Filippiiniläiset draamasarjat Luokka:2020-luvun televisiosarjat Luokka:ABS-CBN:n draamasarjat
Kuopion baptistiseurakunta

Kuopion baptistiseurakunta on entinen suomalainen baptistiseurakunta, joka toimi Kuopiossa. Seurakunta perustettiin vuonna 1886.Lohikko 2006, s. 34–35 Seurakunta perustettiin 30 henkilön voimin ja sen perustamiskokousta johtivat Johan Liljestrand ja Erik Jansson. Seurakunnan toimintaa leimasi nopea kasvu ja sisäinen jakautuminen.Edén 1931, s. 385 == Historia == Baptismi saapui Kuopioon kolmen luotolaisen kalastajan mukana, jotka kävivät kauppaa Kuopion torilla ja jakoivat kertomuksia uskostaan. Yksi luotolaisista oli Janne Blomqvist. Huhtikuussa 1886 Kuopiossa vietettiin kastejuhlaa, jossa aviopari Hedborg ja veljet Rissanen ja Tudér kastettiin. Samana vuonna Kuopioon perustettiin baptistiseurakunta 30 henkilön voimin. Perustamistilaisuutta johtivat ruotsinkieliset Johan Liljestrand ja Erik Jansson. Seurakunnan jäsenet olivat pääosin suomenkielisiä. Alkuaikoina baptistiseurakunta kokoontui Hedborgin Tulliportinkadun ja Vuorikadun kulmaan rakennuttamassa talossa. Tämän vuoksi rakennusta alettiin kutsua Heipporin kirkoksi. Baptistit kokivat alkuaikoina vastusta luterilaisen kirkon kirkkoherran taholta. Perustamisen jälkeen Kuopion seurakuntaa alkoi leimaamaan sisäiset ristiriidat. Tähän aikaan seurakunnan johtajana toimi Johan Anders Hedborg ja seurakunnan toiminta virkosi evankelista Jenny Korhosen kokouksien kautta. Kevättalvella 1904 seurakuntaan perustettiin nuorisoseura tehostamaan nuorten työtä ja sen johtajaksi valittiin Betty Hedborg. Vuonna 1907 seurakunnan johtajaksi saapui Daavid Jokinen Viipurista. Kuopiosta käsin työtä tehtiin myös muualla Pohjois-Savossa, kuten Kajaanissa ja Kaavilla. Kaavilla oli aktiivista kokoustoimintaa ja useita jäseniä. Avainhenkilönä paikkakunnalla toimi Helena Miettinen. Kaaville ei kuitenkaan perustettu omaa seurakuntaa, vaan se säilyi osana Kuopion seurakunnan työtä. Kaaville suunnattua työten varten kerättiin avustuksia useina vuosina. 1920-luvulla Kuopion baptistit yrittivät toimia yhteistyössä helluntaiystävien kanssa, mutta yhteistyöyritykset kariutuivat.Lohikko 2006, s. 88 Vähitellen seurakunnan toiminta hiipui. == Katso myös == * Uskonto Kuopiossa * Baptismi Suomessa * Luettelo Suomen baptistiseurakunnista == Lähteet == * * === Viitteet === Luokka:Suomen entiset baptistiseurakunnat Baptistiseurakunta
Tutta Palin

Tutta Palin (s. 1963)Palin, Tutta, 1963–, Finto, viitattu 7.6.2023. on suomalainen taidehistorioitsija ja sukupuolentutkija, joka on toiminut taidehistorian professorina Turun yliopistossa vuodesta 2017 lähtien.Tutta Palin, Turun yliopisto, viitattu 7.6.2023. Hän väitteli filosofian tohtoriksi taidehistoriasta Turun yliopistossa vuonna 2004.Iina Antinluoma: Perhemuotokuviinkin kätkeytyy vallan merkkejä, Turun Sanomat, 24.4.2004, viitattu 7.6.2023. Hän on työskennellyt Turun yliopiston ohella myös Suomen Akatemian akatemiatutkijana ja Helsingin yliopiston yliopistonlehtorina. Palin keskittyy tutkimuksessaan "kuvataiteeseen Suomessa, erityisesti 1880-luvun naturalismista 1900-luvun puolivälin täysmodernismiin pohjoismaisine ja mannereurooppalaisine konteksteineen." == Julkaisut == * Tutta Palin: Oireileva miljöömuotokuva: yksityiskohdat sukupuoli- ja säätyhierarkian haastajina (väitöskirja). Taide 2004. * Tutta Palin (toim.): Modernia on moneksi: kuvataiteen, taideteollisuuden ja arkkitehtuurin piirteitä maailmansotien välisen ajan Suomessa. Taidehistorian seura 2004. * Tutta Palin: Modernin muotokuvan merkit: kuvia 1800- ja 1900-luvuilta Taidekoti Kirpilässä. Suomen Kulttuurirahasto 2007. * Tom Backmansson, Marie-Sofie Lundström, Tutta Palin ja Marju Rönkkö: Hugo Backmansson – taiteilija, upseeri ja seikkailija. Otava 2010. * Tutta Palin: Ester Helenius – Värihurmion palvoja. Suomalaisen Kirjallisuuden Seura 2016. == Lähteet == Luokka:Suomalaiset taidehistorioitsijat Luokka:Suomalaiset professorit Luokka:Turun yliopiston professorit Luokka:Vuonna 1963 syntyneet Luokka:Elävät henkilöt
Viipurin baptistiseurakunta

Viipurin baptistiseurakunta oli Viipurissa toiminut baptistiseurakunta. Seurakunta perustettiin vuonna 1894 jolloin ruotsinkieliset baptistit kulkivat kaupungin kautta Pietariin ja halusivat perustaa baptistiseurakunnan. Seurakunnan perustamiskokouksessa oli läsnä yhdeksän henkilöä.Lohikko 2006, s. 41Edén 1931, s. 386 Viipurissa oli vaikuttanut jo aiemmin Fredrik Nyreenin 1885 aloittama vapaakirkollinen herätys. Viipurin baptistiherätyksen kasvun aikana seurakunnan toiminta oli kaksikielistä. Viipurin työ oli monikulttuurista: kaupungin baptistit kokoontuivat suomenkielisissä, ruotsinkielisissä, saksankielisissä ja venäjänkielisissä ryhmissä yhdessä ja erikseen. Venäjän Baptistiunionin perustaja Ivan Kargel asui Viipurissa 1890-luvulla, ja hänen saarnatessaan saksankielellä puhe tulkattiin suomeksi ja ruotsiksi. Yhteys venäjänkielisiin baptisteihin oli tuolloin kiinteää. Seurakunta uudelleenjärjestäytyi vuonna 1908 ja vuonna 1909 seurakunnan toiminta oli pirteämpää ja seurakunnan pyhäkoulussa kävi 60 lasta sekä kokousten kävijämäärä nousi selvästi. Tuolloin seurakunnan johtajana toimi Anders Kaikko ja se kokoontui vuokrahuoneistossa Ainankatu 32:ssa. == Katso myös == * Baptismi Suomessa == Lähteet == * * === Viitteet === Luokka:Uskonto Viipurissa Luokka:Suomen entiset baptistiseurakunnat
Taina Syrjämaa

Taina Syrjämaa (s. 1966)Syrjämaa, Taina, 1966–, Finto, viitattu 7.6.2023. on suomalainen historioitsija, joka toimii yleisen historian professorina Turun yliopistossa. Hän väitteli filosofian tohtoriksi Turun yliopistossa vuonna 1997.Taina Syrjämaa: Visitez l'Italie: Italian state tourist propaganda abroad 1919–1943: administrative structure and practical realization, Turun yliopiston kirjasto, viitattu 7.6.2023. Syrjämaa keskittyy tutkimuksessaan "ihmisten ja eläinten vuorovaikutuksen historiaan, liikkuvuuteen, kaupunkeihin ja materiaaliseen kulttuuriin." Aiemmin hän on tutkinut myös Italian historiaa.Taina Syrjämaa, Turun yliopisto, viitattu 7.6.2023. == Julkaisut == * Taina Syrjämaa (toim.): Matkakuumetta: matkailun ja turismin historiaa. Turun yliopisto 1994. * Taina Syrjämaa: Visitez l'Italie: Italian state tourist propaganda abroad 1919–1943: administrative structure and practical realization (väitöskirja). Turun yliopisto 1997. * Taina Syrjämaa (toim.): Arjen muisti ja unohdus: jokapäiväinen elämä historian valoissa ja varjoissa. Turun yliopisto 1999. * Taina Syrjämaa ja Janne Tunturi (toim.): Eletty ja muistettu tila. Suomalaisen Kirjallisuuden Seura 2002. * Taina Syrjämaa (toim.): Vallan juhlat – juhlivan vallan kulttuuri antiikista nykypäivään. Kirja-Aurora 2003. * Taina Syrjämaa, Pirkko Kanervo, Päivi Mäkelä ja Jari Niemelä: Kleion ja yliopiston palveluksessa: Turun Historiallinen Yhdistys 1923–2003. Turun Historiallinen Yhdistys 2003. * Auvo Kostiainen, Janne Ahtola, Leila Koivunen, Katariina Korpela ja Taina Syrjämaa: Matkailijan ihmeellinen maailma: matkailun historia vanhalta ajalta omaan aikaamme. Suomalaisen Kirjallisuuden Seura 2004. * Taina Syrjämaa: Constructing Unity, Living in Diversity: A Roman Decade. Suomalainen Tiedeakatemia 2006. * Leila Koivunen, Taina Syrjämaa ja Ilse-Mari Söderholm (toim.): Turistin tilat: tilallisuus modernin matkustajan kokemuksena. Turun Historiallinen Yhdistys 2006. * Taina Syrjämaa: Edistyksen luvattu maailma: Edistysusko maailmannäyttelyissä 1851–1915. Suomalaisen Kirjallisuuden Seura 2007. * Auvo Kostiainen ja Taina Syrjämaa (toim.): Touring the past: uses of history in tourism. Joensuun yliopisto 2008. * Anne Folke Henningsen, Leila Koivunen ja Taina Syrjämaa (toim.): Nordic perspectives on encountering foreignness. Turun yliopisto 2009. Saatavilla internetissä * Leila Koivunen ja Taina Syrjämaa (toim.): Samanaikaisuuksia: kansainvälisiä näköaloja vuoden 1911 maailmaan. Turun yliopisto 2010. * Tuomas Räsänen ja Taina Syrjämaa (toim.): Shared Lives of Humans and Animals: Animal Agency in the Global North. Routledge 2017. == Lähteet == Luokka:Suomalaiset historioitsijat Luokka:Suomalaiset professorit Luokka:Turun yliopiston professorit Luokka:Vuonna 1966 syntyneet Luokka:Elävät henkilöt
Djelfan maakunta

Djelfan maakunta () eli wilaya on hallintoalue Algerian pohjoisessa keskiosassa. Sen keskus on Djelfan kaupunki. Maakunnan pinta-ala on 32 256,35 neliökilometriä. Asukkaita on 1 508 500 henkeä (vuonna 2018, arvio). Vuonna 1974 perustettu maakunta rajoittuu pohjoisessa Tissemsiltin ja Médéan, idässä M’Silan ja Ouled Djellalin, etelässä Ouarglan ja Ghardaïan sekä lännessä Laghouatin ja Tiaretin maakuntiin. Pohjoisessa ovat Ain Ousseraksi kutsuttu ylätasanko sekä Zahrez Cherguin ja Zahrez Gherbin suolajärvien täyttämä vajoama. Keskiosassa sijaitsee Ouled Naïlin vuorijono, joka kohoaa 1 613 metrin korkeuteen. Etelässä on Saharan reuna-alue. Hyötykaivannaisiin kuuluvat kalkkikivi, dolomiitti, savi, kipsi, hiekkakivi, hiekka, kivisuola ja tuffi. Vuotuinen sademäärä on 200–500 millimetriä pohjoisessa ja alle 200 millimetriä etelässä. Vesistöjä ovat Ourakin ja Touilin vadit maakunnan pohjoisosassa. Maakunta jakautuu hallinnollisesti 12 piirikuntaan eli daïraan, joihin kuuluu 36 kuntaa. Piirikuntien keskukset ovat Aïn El Ibel, Aïn Oussera, Birine, Charef, Dar Chioukh, Djelfa, El Idrissia, Faidh El Botma, Had Sahary, Hassi Bahbah, Messaad ja Sidi Ladjel. Djelfan kautta kulkevat maantiet RN1 ja RN46. Maakunnassa harjoitetaan karjanhoitoa ja maanviljelyä sekä tuotetaan espartohöyhenheinää. Elintarvike-, rakennustarvike- ja muu teollisuus on vähäistä. Djelfassa toimii Ziane Achourin yliopisto. Nähtävyyksiä ovat kalliopiirrokset, roomalaisen Castellum Dimmidin rauniot Messaadissa, kuumat lähteet ja suolajärvet. Hotelleja on Djelfassa ja Aïn Ousserassa. ==Lähteet== Luokka:Algerian maakunnat
Ammoniumsulfamaatti

Ammoniumsulfamaatti (NH4SO3NH2) on ammonium- ja sulfamaatti-ionien muodostama epäorgaaninen ioniyhdiste. Yhdistettä käytetään esimerkiksi palonestoaineena. ==Ominaisuudet, valmistus ja käyttö == Huoneenlämpötilassa ammoniumsulfamaatti on valkoista kiteistä ainetta. Yhdiste liukenee erittäin hyvin veteen ja lisäksi hieman etanoliin. Vesiliuokset ovat lievästi happamia. Kuumennettaessa ammoniumsulfamaatin vesiliuosta se hajoaa ammoniumvetysulfaatiksi.Katsumasa Yoshikubo & Michio Suzuki :"Sulfamic Acid and Sulfamates", teoksessa Kirk- Othmer Encyclopedia of Chemical Technology, John Wiley & Sons, New York, 2000. s. 6, 11 (luvun sisäinen sivunumerointi) Ammoniumsulfamaattia valmistetaan ammoniakin ja sulfamiinihapon reaktiolla. Myös ammoniakin ja rikkitrioksidin reaktiota on käytetty.Adolf Metzger: "Sulfamic Acid", teoksessa Ullmann's Encyclopedia of Industrial Chemistry, John Wiley & Sons, New York, 2000. Vol. 34, s. 657 :NH3 \+ HSO3NH2 → NH4SO3NH2 Ammoniumsulfamaattia käytetään paperin ja tekstiilien palonestokäsittelyissä, apuaineena nahkojen parkituksessa ja rikkaruohomyrkkynä. Euroopan unionin alueella ammoniumsulfamaatin käyttö rikkaruohomyrkkynä ei ole sallittua. == Lähteet == Luokka:Ammoniumyhdisteet
Suomen Taekwondoliitto

Suomen Taekwondoliitto ry on taekwondon kattojärjestö Suomessa. Yhdistys perustettiin vuonna 1980. Suomen Taekwondoliitto kuuluu World Taekwondoon (WT) ja European Taekwondo Unionin (ETU). Yhdistyksen toiminnanjohtaja on Tatu Iivanainen. Liiton jäsenenä on 71 seuraa. == Talous == Suomen Taekwondoliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 033 500 euroa. Vuosittainen tuki on ollut vuodesta 2023 lähtien 165 000 euroa. == Lähteet == Luokka:Taekwondo Luokka:Suomalaiset urheilujärjestöt
Anna Sivula

Anna Kristiina Sivula (s. 1964) on suomalainen kulttuurintutkija ja historioitsija, joka on toiminut kulttuuriperinnön tutkimuksen professorina Turun yliopistossa 1. kesäkuuta 2019 lähtien.Anna Sivula: Curriculum Vitae, Turun yliopisto, viitattu 7.6.2023. Hän väitteli filosofian tohtoriksi yleisestä historiasta Turun yliopistossa vuonna 2006.Leena Pallari: Väitökset, Helsingin Sanomat, 3.6.2006, viitattu 7.6.2023. Hänen tutkimuskohteitaan ovat muun muassa "teollinen kulttuuriperintö ja paikalliset identiteetit".Anna Sivula, Turun yliopisto, viitattu 7.6.2023. Vuonna 2021 ministeri Annika Saarikko nimitti Sivulan jäseneksi ohjausryhmään, joka valmisteli Suomen ensimmäisen valtakunnallisen kulttuuriperintöstrategian.Kulttuuriperinnön professori Anna Sivula mukana laatimassa Suomelle ensimmäistä kulttuuriperintöstrategiaa, Porin yliopistokeskus, 22.3.2021, viitattu 7.6.2023.Kulttuuriperintö voimavarana kestävälle tulevaisuudelle ja hyvälle elämälle: Ehdotus kulttuuriperintöstrategiaksi 2022–2030, Valtioneuvosto, 18.5.2022, viitattu 7.6.2023. == Julkaisut == * Sami Louekari ja Anna Sivula (toim.): Historioita ja historiallisia keskusteluja. Turun Historiallinen Yhdistys 2004. * Anna Sivula: Kysymyksiä ja voimaviivoja: Marc Blochin historiantutkimuksellisen tuotannon metodologinen perintö (väitöskirja). Turun yliopisto 2005. * Maarit Grahn ja Anna Sivula (toim.): Noormarkun historiaa: erämaasta eletyksi paikaksi. Noormarkun kunta 2008. * Pertti Grönholm ja Anna Sivula (toim.): Medeiasta pronssisoturiin: kuka tekee menneestä historiaa? Turun Historiallinen Yhdistys 2010. * Suvi Aitto-Oja ja Anna Sivula (toim.): Karhu, kirves ja punainen kukko: Porin Vapaaehtoinen Palokunta 1863–2013. Turun yliopisto 2013. * Anna Sivula (toim.): Kuunarin kryssi: merikarvialaisten historiaa 1860-luvulta 2000-luvulle. Merikarvian kunta 2017. * Anna Sivula ja Anni Ruohomäki (toim.): Virtaava sydän: Euran ja euralaisten historiaa 1860-luvulta 2000-luvulle. Euran kunta 2022. == Lähteet == == Aiheesta muualla == * Anna Sivula: Historia, kulttuuriperintö ja yhteisön identiteetti – Sivulan professoriluento 11.3.2020 Luokka:Suomalaiset historioitsijat Luokka:Suomalaiset professorit Luokka:Turun yliopiston professorit Luokka:Vuonna 1964 syntyneet Luokka:Elävät henkilöt
Liikehäiriö

Liikehäiriö on neurologinen oireisto, joka vaikuttaa ihmisen kehon liikkeisiin. Kaksi suurta liikehäiriöiden kategoriaa ovat hyperkinesia (liikkeiden lisääntyminen) ja hypokinesia (liikkeiden väheneminen). Hyperkineettiseen liikehäiriöön usein kuuluvat toistuvat pakkoliikkeet. Hypokineettinen liikehäiriö voi aiheuttaa liikkeen vähenemistä ja hidastumista sekä jäykkyyttä. Liikehäiriöiden syyt liittyvät yleisesti ottaen tyvitumakkeeseen, ekstrapyramidaalijärjestelmään ja pikkuaivoihin.Movement Disorders Western University, viitattu 7.6.2023 Liikehäiriöitä aiheuttavien sairauksien joukossa ovat essentiaalinen vapina, Parkinsonin tauti, dystonia, ataksiat ja Huntingtonin tauti.Liikehäiriöt aikuisilla TYKS, viitattu 7.6.2023 Tunnetaan myös harvinaisia kohtauksittain ilmeneviä liikehäiriösairauksia, kuten kohtauksittainen kinesigeeninen dyskinesia.Mikko Kuoppamäki, Tapani Keränen, Kohtauksittainen kinesigeeninen dyskinesia - harvinainen liikehäiriö Aikakauskirja Duodecim 7/2005, viitattu 7.6.2023 Täsmällinen diagnoosi ja oireet määrittävät hoidon. Eri liikehäiriösairauksissa hoitoina voidaan käyttää esimerkiksi lääkkeitä ja laiteavusteisia hoitomuotoja, kuten syväaivostimulaatiota. Useimmissa liikehäiriöissä myös puheen tuotto saattaa muuttua. Joidenkin liikehäiriöiden oireita voivat lievittää pienet alkoholimäärät, mutta erilaisia liikehäiriöitä saattaa ilmetä alkoholismissa ja alkoholivieroitusoireyhtymässä.Jack Neiman, Anthony E. Lang, Luis Fornazzari, Peter L. Carlen, Movement disorders in alcoholism American Academy of Neurology 1.5.1990, viitattu 7.6.2023 == Lähteet == Luokka:Neurologiset sairaudet
Tomás Martín Etcheverry

Tomás Martín Etcheverry (s. 18. heinäkuuta 1999 La Plata) on argentiinalainen tennispelaaja. Hän on sijoittunut parhaimmillaan ATP-listalla kaksinpelissä sijalle 28 tammikuussa 2024. Etcheverry eteni ATP-turnauksen loppuotteluun ensimmäisen kerran Santiagossa 2023, jossa hävisi Nicolás Jarrylle. Toisen loppuottelupaikkansa hän saavutti Houstonissa 2023, häviten siellä Frances Tiafoelle. Vuoden 2023 Ranskan avoimissa Etcheverry eteni puolivälieriin voittamalla Jack Draperin, Alex de Minaurin, Borna Ćorićin sekä Yoshihito Nishiokan. Puolivälierissä hän hävisi Alexander Zvereville. == Lähteet == == Aiheesta muualla == * * Luokka:Argentiinalaiset tennispelaajat Luokka:Vuonna 1999 syntyneet Luokka:Elävät henkilöt
Anne Heimo

Anne Heimo (s. 1964)Heimo, Anne, 1964–, Finto, viitattu 7.6.2023. on suomalainen folkloristi, joka on toiminut folkloristiikan professorina Turun yliopistossa joulukuusta 2020 lähtien. Hän väitteli filosofian tohtoriksi Turun yliopistossa vuonna 2010.Professoriluento: Anne Heimo, Turun yliopisto, viitattu 7.6.2023. Heimo on kiinnostunut "muistamiseen ja historiantuottamiseen liittyvistä kysymyksistä". Hän on tutkinut esimerkiksi Suomen sisällissodan muistamista, suomalaisten siirtolaisten muistoja, perhemuistoja sekä digitaalista kulttuuriperintöä.Anne Heimo, Turun yliopisto, viitattu 7.6.2023. == Julkaisut == * Outi Fingerroos, Riina Haanpää, Anne Heimo ja Ulla-Maija Peltonen (toim.): Muistitietotutkimus: Metodologisia kysymyksiä. Suomalaisen Kirjallisuuden Seura 2006. * Anne Heimo: Kapina Sammatissa: vuoden 1918 paikalliset tulkinnat osana historian yhteiskunnallisen rakentamisen prosessia (väitöskirja). Suomalaisen Kirjallisuuden Seura 2010. * Anne Heimo, Tuomas Hovi ja Maria Vasenkari (toim.): Pyhä Urho: fakeloresta folkloreksi. Turun yliopisto 2012. * Tiina Lintunen ja Anne Heimo (toim.): Sisällissodan jäljet. Työväen historian ja perinteen tutkimuksen seura 2018. * Pekka Hakamies ja Anne Heimo (toim.): Folkloristics in the digital age. Suomalainen Tiedeakatemia 2019. * Sami Suodenjoki, Kirsti Salmi-Niklander, Mikko-Olavi Seppälä, Päivi Salmesvuori, Anna Rajavuori, Mikko Pollari ja Anne Heimo (toim.): Lannistumaton: Matti Kurikan haaveet ja haaksirikot kolmella mantereella. Suomalaisen Kirjallisuuden Seura 2022. == Lähteet == == Aiheesta muualla == * Anne Heimo: Folklore ja muistaminen vernakulaarina toimintana – Heimon professoriluento 24.5.2021 Luokka:Suomalaiset folkloristit Luokka:Suomalaiset professorit Luokka:Turun yliopiston professorit Luokka:Vuonna 1964 syntyneet Luokka:Elävät henkilöt
Kärväskylä

Kärväskylä on yksi Pihtiputaan kunnan muodostavista kylistä. Se sijaitsee noin kymmenen kilometrin päässä Pihtiputaan keskustasta sen itäpuolella. Kylä on Koliman rannalla ja kuivatun Kärväsjärven alueella.Kylät Pihtipudas, viitattu 7.6.2023 Kärväskylä on suosittu asuinlähiönä. == Lähteet == Luokka:Pihtiputaan kylät
Kohtauksittainen kinesigeeninen dyskinesia

Kohtauksittainen kinesigeeninen dyskinesia (PKD) eli paroksysmaalinen kinesigeeninen koreoatetoosi on harvinainen sairaus, joka aiheuttaa kohtauksellisesti ilmenevän liikehäiriön. Kohtausten välillä sairaus ei aiheuta oireita.Mikko Kuoppamäki, Tapani Keränen, Kohtauksittainen kinesigeeninen dyskinesia - harvinainen liikehäiriö Aikakauskirja Duodecim 2005, viitattu 7.6.2023 Kohtauksittainen kinesigeeninen dyskinesia ilmenee yleensä jo lapsuus- tai nuoruusiässä. Kohtauksia laukaisee äkillinen liikkeelle lähteminen, ja ne kestävät yleensä vain alle minuutin kerrallaan, mutta saattavat toistua kymmeniä kertoja päivittäin. Sairaus voi esiintyä suvuittain autosomin kautta vallitsevasti periytyvänä tai satunnaisena. Hoitona käytetään usein karbamatsepiinia, jonka lisäksi fenytoiinin on havaittu tehoavan. Kohtauksittaisen kinesigeenisen dyskinesian syy ei ole tarkalleen tiedossa, mutta tauti on paikannettavissa tyvitumakkeisiin. Sairauden on epäilty kuuluvan monimuotoiseen neurologisten oireiden ja tautien ryhmään, jolle ominaisia ovat kohtaukselliset oireet ja ionikanavan toimintahäiriö. Samalla henkilöllä tai samassa suvussa saattaa esiintyä kohtauksittaisen kinesigeenisen dyskinesian ohella esimerkiksi epilepsiaa ja migreeniä. Kohtauksittaisen kinesigeenisen dyskinesian ohella muita kohtauksellisia liikehäiriösairauksia ovat kohtauksittainen nonkinesigeeninen dyskinesia ja kohtauksittainen liikunnan aiheuttama dyskinesia. Joskus vastaava oirekuva voi olla sekundaarinen vaiva, jonka taustalla saattaa olla esimerkiksi aivoverenkiertohäiriö. == Lähteet == Luokka:Neurologiset sairaudet
Dinamo-Altai Barnaul

Dinamo-Altai Barnaul () on venäläinen jääkiekkojoukkue Barnaulin kaupungista. Seura pelaa tällä hetkellä maan toiseksi korkeimmalla sarjatasolla VHL- liigassa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 30 Nikita Dianov L 2025 Omsk, Venäjä 40 Bogdan Vipritski L 2025 Salavat, Venäjä Vladislav Makarov L 2027 Barnaul, Venäjä Bogdan Nefjodov L 2025 Astrahan, Venäjä Arseni Tsiba L 2026 Tšaikovski, Venäjä Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 4 Kirill Maslov R 2025 Voronež, Venäjä 16 Vjatšeslav Tšegošev R 2025 Belovo, Venäjä 27 Vsevolod Putintsev L 2025 Barnaul, Venäjä 75 Jegor Bugajev L 2025 Dmitri Derjabin L 2025 Minsk, Valko-Venäjä Ivan Sinitski L 2025 Jaroslavl, Venäjä Jegor Smirnov R 2025 Nižni Novgorod, Venäjä Aleksandr Sorokin L 2025 Toljatti, Venäjä Roman Sukhotšjov L 2026 Surgut, Venäjä Makar Vaulin L 2025 Surgut, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 10 Jegor Rytkov L H 2025 Penza, Venäjä 13 Artjom Kokšarov L OLH 2025 Arkangeli, Venäjä 14 Artjom Rožkovski L VLH 2025 Omsk, Venäjä 19 Viktor Komarov R KH 2025 Tšeljabinsk, Venäjä 24 Daniil Gluharjov L H 2024 Moskova, Venäjä 29 Oskar Bulavtšuk R H 2025 Omsk, Venäjä 55 Jegor Anisimov L H 2024 Novokuznetsk, Venäjä 67 Aleksandr Remov R LH 2026 Habarovsk, Venäjä 70 Daniil Tjuttšev L H 2025 Stupino, Venäjä 77 Ivan Sapunov L H 2025 Barnaul, Venäjä 84 Aleksandr Kogalev R LH 2025 Minsk, Valko-Venäjä Sergei Barbašjov R OLH 2025 Moskova, Venäjä Ivan Dolovih L H 2025 Barnaul, Venäjä Danil Faizullin R VLH 2024 Kazan, Venäjä Nikita Guslistov L KH / VLH 2026 Tšerepovets, Venäjä Danila Kulikov L KH 2025 Jaroslavl, Venäjä Jegor Kuprijanov L KH 2025 Arzamas, Venäjä Daniil Nitšuhrin L H 2025 Irkutsk, Venäjä Konstantin Parhomenko L KH 2026 Omsk, Venäjä Ju Sato L LH 2025 Saitama, Japani Kirill Šumilov L H 2025 Belovo, Venäjä Anton Vilkov L H 2025 Voskresensk, Venäjä === Joukkueenjohto === * Päävalmentaja: Dmitri Parhomenko * Apuvalmentaja: Roman Kozlov * Maalivahtivalmentaja: Anton Sokolov * Toimitusjohtaja: Artemi Lakiza Lähde: EliteProspectshttps://www.eliteprospects.com/team/3549/dynamo-altay-barnaul Viitattu 7.6.2023. ==Lähteet== ==Aiheesta muualla== *Seuran kotisivut Luokka:Venäläiset VHL-seurat Luokka:Vuonna 2006 perustetut urheiluseurat
Synnynnäinen peililiikehäiriö

Synnynnäinen peililiikehäiriö (CMM) on harvinainen neurologinen sairaus. Sen aiheuttamalle liikehäiriölle tyypillisiä ovat yhden käden pakkoliikkeet, jotka peilaavat toisen käden tahdonalaisia liikkeitä.Congenital mirror movement disorder Genetic and Rare Diseases Information Center, viitattu 7.6.2023 Peililiikkeet ovat yleisiä myös terveiden alle 7-vuotiaiden kehityksessäCongenital mirror movement disorder MedlinePlus Genetics, viitattu 7.6.2023, mutta poikkeavia ovat aikuisuuteen asti jatkuvat peililiikkeet. Lisäksi muut sairaudet saattavat aiheuttaa vastaavia pakkoliikkeitä. Synnynnäisen peililiikehäiriön yleisiä oireita ovat pakkoliikkeiden lisäksi koordinaation vaikeudet ja kohonnut väsymistaipumus. Sairauden oireet ilmenevät jo varhaislapsuudessa tai lapsuudessa. Sillä ei ole vaikutusta elinikään eikä älykkyystasoon. Synnynnäinen peililiikehäiriö periytyy yleensä autosomissa vallitsevasti, mutta harvinaisissa tapauksissa autosomissa peittyvästi. Myös sporadisia tapauksia esiintyy. Sairauteen on yhdistetty muutoksia geeneissä RAD51, DCC, DNAL4 ja NTN1. Synnynnäisen peililiikehäiriön on arvioitu esiintyvän harvemmalla kuin yhdellä ihmisellä miljoonasta. Synnynnäisestä peililiikehäiriöstä Yhdysvalloissa kärsivien määrä on arvioitu vähäisemmäksi kuin tuhat. On kuitenkin esitetty, että lievästi oireilevia potilaita jää diagnosoimatta. == Lähteet == Luokka:Neurologiset sairaudet Luokka:Perinnölliset sairaudet
Johan Castberg

Johan Castberg (21. syyskuuta 1862 Brevik – 24. joulukuuta 1926 Oslo) oli norjalainen juristi ja poliitikko. Hän istui suurkäräjillä 1901–1909, 1913–1921 ja 1924–1926 sekä toimi Norjan oikeusministerinä 1908–1910, kauppaministerinä 1913 ja ensimmäisenä sosiaaliministerinä 1913–1914. Hänet muistetaan erityisesti avioliiton ulkopuolisten lasten oikeuksia lisänneistä laeista. "Castbergin lait" antoivat oikeuden muun muassa perintöön sekä isän sukunimeen. Castberg kuului Venstren radikaaliin siipeen ja siirtyi myöhemmin Arbeiderdemokratene-puolueeseen, jota oli itse perustamassa. Castberg on haudattu Oslon Vestre gravlund -hautausmaalle. Castbergske barnelover.jpg|Castberg pilakuvassa vuodelta 1915. Johan Castberg Memorial.jpg|Castbergin muistomerkki Gjøvikissä. ==Lähteet== ==Aiheesta muualla== Luokka:Norjan oikeusministerit Luokka:Norjalaiset juristit Luokka:Odelstingetin puhemiehet Luokka:Vuonna 1862 syntyneet Luokka:Vuonna 1926 kuolleet
Fosna-Folket

Fosna-Folket on norjalainen vuonna 1964 perustettu paikallislehti, jonka toimitus on Brekstadissa Ørlandin kunnassa. Lehti kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Ørland
Ajatushäiriö

Ajatushäiriö tarkoittaa heikentynyttä ajattelun järjestäytyneisyyttä ja ilmaisua. Ajatushäiriö voi ilmetä ihmisen puheessa tai kirjoituksessa.Paul Rivkin, Patrick Barta, Thought Disorder Johns Hopkins Psychiatry Guide, viitattu 7.6.2023 Se johtaa koherentin keskustelun ylläpitämisen vaikeuteen ja tuottaa puheeseen poikkeavan logiikan, jota muut eivät voi ymmärtää.Karl-Erik Wahlberg, Kommunikaatiohäiriöt ja skitsofrenia Aikakauskirja Duodecim 1998, viitattu 7.6.2023 Ajatushäiriö on yksi yleisimmistä nuorena puhkeavan skitsofrenian oireista, mutta sitä esiintyy usein myös maniassa ja toisinaan masennustiloissa.Hannu Koponen, Tiina Talaslahti, Virve Kekkonen, Anita Puustjärvi, Skitsofrenian erotusdiagnostiikka eri ikäryhmissä Aikakauskirja Duodecim 2019, viitattu 7.6.2023 Ajatushäiriö poikkeaa ajattelun sisältöön vaikuttavasta harhaluuloisuudesta heikentämällä sen sijaan ajattelun järjestäytyneisyyttä ja ilmaisua. Kielenkäytön vaikeuksia esiintyy myös ilman ajatushäiriötä, joten ajatushäiriöstä on kyse vain jos muut mahdolliset kielellisiin kykyihin vaikuttavat tilat poissuljetaan. Ajatushäiriön toteamiseen ja vaikeusasteen arviointiin on laadittu erilaisia asteikkoja. Etenkin vaikea-asteisten ajatushäiriöiden on havaittu olevan pysyväisluonteisia. Ympäristössä esiintyvät kommunikaatiohäiriöt kuuluvat ajatushäiriön kehittymisen riskitekijöihin.Ajatushäiriöt ennustavat mielenterveyden ongelmia Lääkärilehti 5.2.2007, viitattu 7.6.2023 Ajatushäiriöön voivat viitata puheen köyhyys, aiheessa pysymisen vaikeus, "sanasalaatti" eli inkoherenssi, epäloogisuus, sanojen poikkeava käyttö, omien uusien sanojen käyttö, ylenmääräinen itsensä toistaminen, toisen lausumien sanojen toistelu (ekolalia), puheen äkillinen katkeaminen ja toisiinsa liittymättömien asioiden epätavallinen yhdistäminen. == Lähteet == Luokka:Psyykkiset sairaudet